b"\n_START_ARTICLE_\nCanals d'Inundaci\xc3\xb3 del Sutlej Inferior\n_START_PARAGRAPH_\nEls Canals d'Inundaci\xc3\xb3 del Sutlej Inferior (Lower Sutlej Inundation Canals) fou un sistema de reg per inundaci\xc3\xb3 al Panjab (Pakistan) que agafava l'aigua de la riba dreta del Sutlej i regava part del districte de Multan. Foren constru\xc3\xafts en gran part a la meitat del segle XVIII pels daudpotres que dominava aquesta zona fins al temps de Ranjit Singh; un dels canals m\xc3\xa9s llargs, el Diwanwah, fou excavat el 1831 per Diwan Sawan Mai, que tamb\xc3\xa9 en va arranjar i allargar d'altres. Excl\xc3\xb2s el canal d'Hajiwah, amb una hist\xc3\xb2ria separada, hi havia 19 canals el 1850, per\xc3\xb2 progressivament foren units i el 1903 s'havien convertit en tres: Mailsi, Muhammadwah-Sardarwah, i Bahawalwah-Lodhran, i aquests dos darrers estava planejat unir-los. El canal Hajiwah, incl\xc3\xb2s en el sistema del Sutlej Inferior, fou un canal privat constru\xc3\xaft em temps de Ranjit Singh i del que el govern brit\xc3\xa0nic va agafar l'administraci\xc3\xb3 el 1888 per la mala administraci\xc3\xb3 dels propietaris."